ארסקין ניקול

ארסקין ניקול (באנגלית: Erskine Nicol; 3 ביולי 1825 – 1904) היה צייר דיוקנאות וז'אנר סקוטי.Meldrum, David Storrar (1912). "Nicol, Erskine". Dictionary of National Biography (2nd supplement). London: Smith, Elder & Co.

 ביוגרפיה 
הוא נולד בליית' ב-3 ביולי 1825 בנם הבכור של ג'יימס מיין ניקול ואשתו מרגרט אלכסנדר."Erskine Nicol (1825-1904), Victorian Art History". אביו עבד כסוחר יין. המשפחה עברה ל-Lith Walk בשנות ה-30 של המאה ה-19.

לאחר לימוד ראשוני ברפואה פנה לאמנות. הוא היה סטודנט באקדמיה לאמנות בפיקארדי פלייס באדינבורו, שם למד אצל סר ויליאם אלן ותומאס דאנקן. בתום לימודיו, לימד כמאסטר לאמנות בבית הספר הישן ליית'.

ניקול לימד בדבלין, אירלנד, בין השנים 50–1845, בשיא הרעב האירי, והזדהה עם הדיכוי של העם האירי וחלק ניכר מעבודותיו מתאר את העוולות שנגרמו לאוכלוסייה האירית במהלך המאה ה-19. כמו גם חיי היומיום האיריים.Erskine Nicol Contemporary Irish Art

ב-1850 הוא חזר לאדינבורו. הוא התגורר בדירה גאורגית גדולה בחלק העליון של ליית' ווק.Edinburgh and Leith Post Office Directory 1859-60 הוא מונה לעמית של האקדמיה המלכותית הסקוטית ב-1851 ול"אקדמאי" ב-1859.

ניקול הציג באקדמיה המלכותית ומונה לשותף באקדמיה המלכותית בשנת 1866. הוא גם הציג באקדמיה המלכותית היברניאן ובמוסד הבריטי.

ב-1862 הוא עזב את אדינבורו ועבר לסנט ג'ונס ווד בלונדון, ולאחר מכן ב-1864 עבר למערב לונדון. הוא גם רכש סטודיו בקלונבה שבמחוז ווסטמית' באירלנד ונהג לסיים שם ציורים עד שמצב בריאותו הלקוי אילץ אותו לצמצם את נסיעותיו. לאחר מכן הוא השתמש בכנסייה עזובה כדי להשלים את עבודותיו.

ניקול היה נשוי פעמיים: תחילה ב-1851 לג'נט ווטסון, שמתה ב-1863, והותירה שני בנים (כולל ג'ון ווטסון ניקול (1856–1926), שהפך לצייר) ובת; שנייה ב-1865 למרגרט מרי ווד, ואיתה נולדו לו שני בנים (הבכור, ארסקין אדווין ניקול, שהפך גם הוא לצייר) ובת.Parish: Edinburgh South Leith; ED: 95; Page: 1; Line: 4; Roll: CSSCT1861_126

הוא מת במידאסקס, ב-8 במרץ 1904. הוא נקבר ליד אשתו השנייה ברוטינגדין.

בשנת 1905 קיימה האקדמיה המלכותית הסקוטית תערוכת הנצחה.

 גלריה 

 קישורים חיצוניים 

 הערות שוליים 

קטגוריה:ציירים סקוטים
קטגוריה:בריטים שנולדו ב-1825
קטגוריה:בריטים שנפטרו ב-1904